CELEX: C2005/106/70
Language: lt
Date: 2005-04-30 00:00:00
Title: Byla T-69/05 European Dynamics S. A.2005 m. vasario 11 d. pareikštas ieškinys Europos maisto saugumo tarnybai

30.4.2005   
            
            
               LT
            
            
               Europos Sąjungos oficialusis leidinys
            
            
               C 106/34
            
         
      European Dynamics S. A.2005 m. vasario 11 d. pareikštas ieškinys Europos maisto saugumo tarnybai
   (Byla T-69/05)
   (2005/C 106/70)
   Proceso kalba: anglų
   2005 m. vasario 11 d. Europos Bendrijų Pirmosios instancijos teisme buvo pareikštas European Dynamics S. A., įsteigtos Atėnuose (Graikija), atstovaujamos advokato N. Korogiannakis, ieškinys Europos maisto saugumo tarnybai.
   Ieškovė Pirmosios instancijos teismo prašo:
   
               —
            
            
               panaikinti EMST sprendimą, kuriuo ieškovės pateiktas pasiūlymas buvo įvertintas neigiamai, o sutartį nuspręsta sudaryti su laimėjusiu rangovu, bei vėlesnius su tuo susijusius EMST sprendimus;
            
         
               —
            
            
               priteisti iš EMST su ieškiniu susijusias bylinėjimosi ir kitas išlaidas, net jei ieškinys būtų atmestas.
            
         Ieškinio pagrindai ir pagrindiniai argumentai
   Ieškovė yra bendrovė, kuri pateikė pasiūlymą atsakydama į EMST pranešimą apie konkursą EFSA/IT/00012 (1) dėl Extranet tinklo tarp valstybių narių nacionalinių agentūrų, EMST ir Komisijos sukūrimo. Ginčijamu sprendimu jos pasiūlymas buvo atmestas, o sutartį nuspręsta sudaryti su kitu konkurso dalyviu.
   Grįsdama savo ieškinį dėl ginčijamų sprendimų panaikinimo ieškovė pirmiausiai teigia, kad naudodama pranešime apie konkursą aiškiai neapibrėžtus vertinimo kriterijus atsakovė pažeidė Finansinį reglamentą (2) ir Direktyvos 92/50 (3) 17 straipsnio 1 dalį. Ieškovė teigia, kad priimdama konkurse dalyvavusių asmenų klientų vadovų nuomones ir jų papildomai nepatikrindama EMST dalį savo vertinimo įgaliojimų perdavė tretiesiems asmenims. Ieškovė taip pat nurodo, kad pagal Direktyvą 92/50 konkurse dalyvaujančio asmens klientų nuomonė negali būti pagrindu pašalinti konkurso dalyvį, o tik konkurso nugalėtojo nustatymo kriterijus.
   Ieškovė taip pat teigia, kad vertindama ieškovės pasiūlymą Komisija padarė aiškių vertinimo klaidų. Ieškovė ginčija kai kuriuos vertinimo komiteto ataskaitoje nurodytus argumentus, kad vienas iš ieškovės klientų nepirko ir nenaudojo ieškovės siūlomo produkto ir kad viena iš Bendrijos institucijų buvo nepatenkinta ieškovo siūlomu produktu. Ieškovė taip pat mano, kad EMST vertinimo proceso metu naudotas būdas, t.y. paprasti skambučiai telefonu be papildomo gautos informacijos patikrinimo ir oficialų prašymų, buvo netinkamas ir vien jo naudojimo fakto pakanka pripažinti aiškią vertinimo klaidą.
   Ieškovė taip pat teigia, kad Komisija pažeidė EB sutarties 253 straipsnyje numatytą pareigą motyvuoti.
   
      (1)  OL 2004 S 153-132262
   
      (2)  2002 m. birželio 25 d. Tarybos reglamentas (EB, Euratomo) Nr. 1605/2002 dėl Europos Bendrijų bendrajam biudžetui taikomo finansinio reglamento, OL L 248, 2002 9 16, p. 1.
   
      (3)  1992 m. birželio 18 d. Tarybos direktyva 92/50/EEB dėl viešojo paslaugų pirkimo sutarčių sudarymo tvarkos derinimo, OL L 209, 1992 7 24, p. 1.